Fem mænd er anholdt for at forsøge at sætte ild til et hus i Slemstrup ved Aars. Forsøget på brandstiftelse skulle være sket omkring klokken 19:30 lørdag aften. - Det er et beboelsessted, de har prøvet at sætte ild til, fortæller vagthavende ved Nordjyllandspoliti, Bruno Brix. To af de anholdte er drenge på henholdsvis 16 og 17 år. Mens de sidste tre mænd, der er anholdt, er henholdsvis 18, 24 og 26 år gamle. De bliver fremstillet i grundlovsforhør i Hjørring klokken 13:00.

Referat:
Fem mænd og drenge er anholdt for at forsøge at sætte ild til et hus i Aars.